Klag ingedien oor 'mishandeling' by Bfn-dieretuin | Maroela Media
Tropiese storm op pad na SA
Covid-19: Nóg weermaglede ten duurste ontplooi
Werker verloor hand in ongeluk aan diens
Klag ingedien oor 'mishandeling' by Bfn-dieretuin
'n Klag van dieremishandeling is teen Olly Mlamleli, uitvoerende burgemeester van die Mangaung-metro-munisipaliteit, aanhangig gemaak.
Devar Smit, VF Plus-raadslid in die Mangaung-metro, het Maandag in 'n verklaring gesê die VF Plus het weens die verwaarloosde toestand van diere in die Bloemfonteinse dieretuin 'n klag van dieremishandeling by die Suid-Afrikaanse Polisiediens (SAPD) teen Mlamleli aanhangig gemaak.
"Die VF Plus het die afgelope naweek die dieretuin besoek en kan mediaberigte bevestig wat daarop dui dat die toestand by die dieretuin aan dieremishandeling grens. Die dieretuin is twee maande gelede reeds gewaarsku dat die toestand nie aanvaarbaar is nie," het Smit gesê.
Die VF Plus meen dit is kommerwekkend dat die dieretuin, wat reeds jare sloer om na sy nuwe tuiste in Kwaggafontein buite Bloemfontein te skuif, nie meer 'n veilige vesting vir diere is nie.
"Diere ly weens die nalatigheid van onbevoegde amptenare. Die burgemeester is as politieke hoof verantwoordelik vir die welstand van die metro. Dit sluit ook die diere by die dieretuin in wat nie na hulself kan omsien nie," het Smit gesê.
Die toestand van die dieretuin kom te midde van Mlamleli en haar amptenare se onlangse aksies om dit skynbaar op te knap en gereelde aankondigings in die raad oor die nuwe dieretuin. "Dit bly net leë beloftes van nóg 'n mislukte ANC-projek. Terwyl Mlamleli aan die een kant publisiteitsveldtogte van stapel gestuur het om haar beeld te poets, is die situasie by die dieretuin 'n sprekende voorbeeld van haar onbevoegdheid en mislukking as burgemeester."
Die VF Plus het gesê hulle wil toesien dat kundige en bevoegde amptenare aangestel word om die metro beter te bestuur tot voordeel van al sy inwoners. "Die tyd het daarom aangebreek dat Bloemfonteiners 'n duidelike boodskap aan die owerhede stuur dat gebrekkige en swak dienslewering nie meer geduld sal word nie."
Bloemfontein dieretuin VF Plus Vrystaat
Timol-moordsaak lank uitgestel
'Sekspastoor'-verhoor: Regter weier versoek
Dit gaan so met alles waaraan Olly en haar verloorspan hulle hande sit.
Bloemfontein het die afgelope paar jaar so verswak jy sal dit nie herken nie
Erica van Loggerenberg
Dieretuine moet wereldwyd toegemaak word en die handel in wildediere gestop word daar is altyd nalatigheid en wanadministrasie betrokke en wie ly die meeste?die diere! hulle hoort in die natuur in hulle normale habitat.Wildreservate en soortgelyke fasiliteite is daar om die wild te besigtig.-Erica.
Gee gas Johanna gee gas.
Maak toe die plek. As die respek, waardering en omgee vir diere ontbreek sal regsaksie net mooi niks help nie.
Dit is n sonde en nie eers gepraat van n skande nie ek was jare lank vriende van daai dieretuin en dit het nooit so gegaan nie diere was gelukkig daar en mooi opgepas verwyder hul van hul poste want hul kan nie die werk doen. Ek sal vir die res van my lewe vir oom Sarel die ou kurator van daai dieretuin respek he hy het daai diere opgepas en na gekyk of dit sy eie diere was. Asb help daai arme diere gee hul weer die lewe wat hul verdien.